Hvor mye du kan låne som førstegangskjøper kommer an på inntekten din og om du klarer å betale det du skylder. Som hovedregel kan du ikke låne mer enn fem ganger inntekten din. Dette gjelder totalt lån inklusive studielån, forbrukslån eller andre lån du har. Økonomien din må også tåle rentestigninger. I tillegg må du vise at du klarer å betale regningene dine. Derfor foretas det kredittsjekk av deg når du søker om lån. Alt dette sjekkes av en rådgiver når du søker om boliglån. – Men husk, ingen regler uten unntak: Du kan fortsatt få boliglån uten fast inntekt, for eksempel om du jobber frilans. Derfor har vi spesialiserte rådgivere for unge førstegangskjøpere, som hjelper deg gjennom hele boligprosessen.